Държавен вестник, бр. 42, 2005 г., стр. 8

С Т Р .  8
Д Ъ Р Ж А В Е Н   В Е С Т Н И К
Б Р О Й  42
действия по действителното или претендира-
ното осъществяване на представителната
власт се уреждат от правото на държавата, в
която представителят е имал основното си
място на дейност към момента на извършва-
не на действията.
(2) Въпреки разпоредбата на ал. 1 прилага
се правото на държавата, в която представите-
лят е действал, ако:
1. в тази държава е основното място на дей-
ност на представлявания или неговото обичай-
но местопребиваване и представителят е дейст-
вал от името на представлявания, или
2. в тази държава е основното място на дей-
ност на третото лице или неговото обичайно
местопребиваване, или
3. представителят е действал на борса или е
участвал в търг, или
4. представителят няма основно място на
дейност.
(3) Представляваният или третото лице може
да избере в писмена форма правото, което да
урежда въпросите по ал. 1. Изборът на прило-
жимото право трябва да бъде приет изрично от
другата страна и да не засяга интересите на
представителя.
Погасителна давност
Чл. 63. За погасителната давност се прилага
правото, което урежда съответното отношение.
Г л а в а  с е д м а
ВЕЩНИ ПРАВА И ПРАВА ВЪРХУ ОБЕКТИ
НА ИНТЕЛЕКТУАЛНА СОБСТВЕНОСТ
Раздел I
Вещни права
Общи разпоредби
Чл. 64. (1) Владението, правото на собстве-
ност и другите вещни права върху движими и
недвижими вещи се уреждат от правото на дър-
жавата, в която те се намират.
(2) Преценката дали една вещ е движима или
недвижима, както и видът на вещните права се
определят от правото, посочено в ал. 1.
Придобиване и прекратяване на вещни права
Чл. 65. (1) Придобиването и прекратяване-
то на вещни права и на владение се уреждат от
правото на държавата по местонахождението
на вещта по време на извършване на действие-
то или настъпване на обстоятелството, които
обуславят придобиването или прекратяването.
(2) Придобиването на право на собственост
и други вещни права въз основа на придобивна
давност се урежда от правото на държавата, в
която вещта се е намирала в момента на изти-
чането на срока на придобивната давност. Вре-
мето на владение в друга държава се зачита.
Придобити права
Чл. 66. При промяна на местонахождението
на вещта правата, придобити въз основа на
правото на държавата, където вещта се е нами-
рала, не могат да бъдат упражнявани в наруше-
ние на правото на държавата по новото є мес-
тонахождение.
Превозвани вещи
Чл. 67. (1) Придобиването и прекратяване-
то на вещни права върху превозвани вещи се
уреждат от правото на държавата по тяхното
местоназначение.
(2) Вещните права върху вещи за лично полз-
ване, носени от пътник, се уреждат от правото
на държавата, в която е неговото обичайно
местопребиваване.
Транспортни средства
Чл. 68. Придобиването, прехвърлянето и
прекратяването на вещни права върху транс-
портни средства се уреждат от:
1. правото на държавата, под чието знаме
плава корабът;
2. правото на държавата, в която въздухо-
плавателното средство е вписано;
3. правото на държавата, в която се намира
мястото на дейност на лицето, което извършва
експлоатация на средствата за железопътен и
шосеен превоз.
Вписване
Чл. 69. Вписването на правни сделки по при-
добиване, прехвърляне и погасяване на вещни
права се урежда от правото на държавата, в която
вещта се е намирала към момента на извърш-
ване на сделката.
Културни ценности
Чл. 70. Когато дадена вещ, включена в кул-
турното наследство на една държава, е непра-
вомерно изнесена от нейната територия, иска-
нето на тази държава за връщане на вещта се
урежда от нейното право, освен ако тя е избра-
ла да се прилага правото на държавата, на чи-
ято територия вещта се намира към момента
на предявяване на искането за връщане.
Раздел II
Права върху обекти на интелектуална
собственост
Общи разпоредби
Чл. 71. (1) Възникването, съдържанието,
прехвърлянето и прекратяването на авторско-
то право и на правата, сродни на авторското, се
уреждат от правото на държавата, в която се
търси тяхната закрила.
(2) Възникването, съдържанието, прехвър-
лянето и прекратяването на права върху обекти
на индустриална собственост се уреждат от
правото на държавата, в която е издаден патен-
тът или е извършена регистрацията, съответно
в която е подадена заявка за издаване на патент
или за извършване на регистрация.
Права върху обекти на интелектуална собстве-
ност, създадени по трудово правоотношение
Чл. 72. Правото, което урежда трудовия до-
говор, се прилага и за определяне в отношени-
ята между работодателя и автора, на титуляря
на правата върху обект на интелектуална собст-
веност, създаден в рамките на трудовото право-
отношение.